**SNG** | **Noc múzeí a galérií** | **16. 5. 2015**

Slovenská národná galéria sa aj v roku 2015 zapojila do celoslovenského podujatia Noc múzeí a galérií s programom, ktorý umožňuje návštevníkom nahliadnuť do „galerijnej kuchyne“. Počas 11. ročníka ponúkne bohatý program nielen v Bratislave, ale aj na ďalších pracoviskách – v Zvolene, Ružomberku, Strážkach

a v Pezinku, ktorých dvere ostanú v sobotu 16. 5. 2015 otvorené pre návštevníkov do nočných hodín.

SNG Bratislava | Esterházyho palác

**Esterházyho palác** | Námestie Ľ. Štúra 4, Bratislava

**Berlinka** | Esterházyho palác | Námestie Ľ. Štúra 4, Bratislava

**Otvorené: 10.00 – 24.00**

**Posledný vstup o 23.00**

**Vstupné: 2 € | deti do 6 rokov zdarma**

(vstupné sa platí jednorazovo v prvej inštitúcii navštívenej v rámci Noci múzeí a galérií)

E-mail: [info@sng.sk](mailto:pr@sng.sk)

Web: [www.sng.sk](http://www.sng.sk/)

Facebook: https://www.facebook.com/SlovenskaNarodnaGaleria

Slovenská národná galéria v Bratislave ponúka aktuálne výstavy v Esterházyho paláci, pôvodne neorenesančnom nájomnom dome, vybudovanom v druhej polovici 19. storočia, rekonštruovanom v rokoch 2005 – 2006. Pravidelne organizuje sprievodné programy, tvorivé dielne, lektorské výklady, nedele v galérii či vzdelávacie programy pre verejnosť. Vo svojich priestoroch zriadila aj kníhkupectvo Ex Libris a galerijnú kaviareň Berlinka.

**Aktuálne výstavy**

**Nestex**

**nestála expozícia SNG**

**od 17. januára 2014 | 1. poschodie**

Kurátori: Dušan Buran & Katarína Chmelinová

Nestála expozícia zbierok SNG z obdobia gotiky a baroka ponúka návštevníkom netradičný pohľad na najvýznamnejšie artefakty 15. až 18. storočia. Je rozdelená do šiestich sekcií, z ktorých každá maliarske a sochárske diela pozoruje z inej perspektívy. Prvá je nazvaná výraz & emócia, druhá je venovaná protikladu typ & indivíduum. Expozícia pokračuje dvojicou priestor & ilúzia a svetlo & tma. Poslednými témami sú telo & gesto a život & smrť. Architektonický koncept výstavy umožňuje aj dočasné intervencie v expozícii (súčasné umenie, reštaurátorská dokumentácia, výstavné boxy na menšie kolekcie a pod.). Hoci vo väčšine prípadov ide – primerane obdobiu aj profilu zbierky – o nábožensky motivované diela, určujúcim posolstvom expozície nie je ani vysvetľovanie ich ikonografie, ani otázky datovania a štýlu. Naopak, ťažiskom prezentácie je v oveľa väčšej miere problematika funkcie, umeleckého zámeru a experimentu.

**Tekutá múza**

**Alkohol a vizuálna kultúra**

**6. 3. – 31. 5. 2015 | 3. poschodie**

Kurátorka: Petra Hanáková

Modernisticky vzaté sú dejiny umenia posledných dvoch storočí prehliadkou *-izmov,* nedávno sme v SNG predstavovali slovenskú verziu impresionizmu. Našu kultúru však tvoria a jej obraz spoluurčujú aj iné, menej výtvarné a skôr zahanbujúce *-izmy*, napríklad alkoholizmus. Práve alkohol ako špecifický sklon a (ne)kultúrny faktor, ako múza i neduh je témou našej v podstate ikonograficky zameranej výstavy. *Tekutá múza*, štruktúrovaná samotným materiálom do menších tematických celkov, predstaví alkoholizmus(teda našu závislosť od alkoholu) ako silne ambivalentný kultúrny fenomén. Uvidíme a predstavíme si – na materiáli pokrývajúcom posledné storočie – „chľast“ ako slasť či princíp tvorby, ale aj ako depresiu a sociálnu depriváciu.

**Sochárky**

**Výber osobností česk0-slovenského sochárstva**

**10. 4. – 9. 8. 2015 | 2. poschodie**

Kurátorka: Vladimíra Büngerová

Výstavný a publikačný projekt prezentuje výber ženských osobností československého sochárstva, ich prínos a špecifiká pre dejiny výtvarného umenia v tematických okruhoch, ktoré objasnia nástup žien do sochárskeho umenia, ich pozíciu a umelecké výsledky v sochárstve, považované za výrazne mužské teritórium. Ženské autorky však v ňom našli a mali priestor, ktorého dimenzie je potrebné pripomenúť a „oprášiť“. Výstava

a katalóg sa zamerajú na sochárky, ktoré absolvovali klasické sochárske štúdium (ŠUP v Bratislave, AVU

v Prahe, VŠUP v Prahe, VŠVU v Bratislave) a mnohé z nich sú neznáme, zabudnuté, stratené, opomenuté dejinami, teóriou umenia a múzejnými zbierkami alebo predstavované v kontexte úžitkového

a dekoratívneho umenia. Dôraz je postavený na autorky tvoriace na Slovensku s doplnením o výber diel sochárok z českého prostredia, pričom niektoré z nich sú u nás doteraz nepredstavené a takmer neznáme.

# Program

**10.00 – 23.00 | Berlinka**

**Knižný bazár**

Opäť je tu príležitosť prevetrať naše sklady! Knižné tituly o umení za symbolické ceny. Zober tašku, bez knihy neodídeš! Len dnes – od rána až do polnoci.

**14.30 – 16.30 | Ateliér, suterén**

**Tvorivé dielne pre rodičov s deťmi**

**Mimikry**: Hlavy, tváre, masky a grimasy sú v SNG na každom poschodí. Vyrobte si aj vy svoju „novú“ tvár a staňte sa na chvíľu niekým alebo ničím iným.

**Panáky**: Jedným zo sochárskych princípov je spájanie rôznych materiálov. Odneste si domov svoju vlastnú sochu z pohárov.

**16.00 – 17.30 | Berlinka**

**BookObrazy: Za siedmimi horami**

Kde bolo tam bolo, za siedmimi horami, za siedmimi dolinami... takýto rozprávkový začiatok pozná každý z nás. Ale kde je začiatok slovenských rozprávok, kto prvý ich rozprával a kto ich pre nás zapísal, zistíme aj vďaka ilustráciám Ľudovíta Fullu k rozprávkam od našich najväčších zberateľov Pavla Dobšinského a Augusta Horislava Škultétyho.

**16.30 – 17.00 | 1. poschodie**

**Barbora Mistríková: Stredoveký obraz a jeho prekvapenia ‒ Epitaf Imricha Czobora zo Skalice. Okolo 1520**

Je možné, aby sa aj v súčasnosti menili interpretácie starých malieb? Čo všetko sa môže skrývať pod ich jednotlivými vrstvami? Časť odpovedí poskytne Epitaf Imricha Czobora zo Skalice.

**17.00 – 17.30 | 3. poschodie**

**Petra Hanáková: Súčasné umenie na výstave Tekutá múza. Alkohol a vizuálna kultúra**

Krátky úvod k výstave a súčasným umelcom a umelkyniam, pár slov o tom, čo na nej vystavujú alebo by mohli...

**17.30 ‒ 18.00 | 3. poschodie**

**Aurel Hrabušický: Fotografie Antona Podstraského na výstave Tekutá múza. Alkohol a vizuálna kultúra + film Anton Podstraský z cyklu *Človek uprostred*** (réžia Martin Gazík, 1995, 15′, STV BA)

**18.00 – 18.30 | 2. poschodie**

**Zuzana Ludiková: Rozprávanie pred obrazom Simon Vouet. Svätá Katarína**. **1626**

Slávneho francúzskeho barokového maliara Simona Voueta zvolili predsedom rímskej Akadémie sv. Lukáša v roku 1624. Pri tejto príležitosti spísali nové stanovy a majetok akadémie. Zriadená bola v dvoch miestnostiach, v jednej opísali mnoho stoličiek a obrazy na stenách, v druhej množstvo sadrových odliatkov a kamenných fragmentov, ako aj technicky zameranú knižnicu. Akadémiu podporovali mnohí slávni mecenáši, predsa počas Vouetovho pôsobenia dokúpili už len jedinú knihu a z fragmentov dokonca ubudlo. Sú signálom zmeneného aspektu: tvoriť podľa živého modelu. Simonovi Vouetovi stáli modelom i maliarky Artemisia Gentileschi či Virginia Vezzo.

**18.30 ‒ 19.15 | Berlinka**

**Strasti a slasti domácich knižníc**

Nahliadneme nielen do súkromia, ale aj do literárneho vkusu špeciálnych hostí. Aké knihy si naši hostia vyberajú do svojich domácich knižníc, ako si ich budujú, čo v nich nesmie chýbať a prečo? Je dôležité budovať si domácu knižnicu? Príďte sa inšpirovať a pobaviť príbehmi súkromných knižníc. Tentoraz s generálnou riaditeľkou SNG **Alexandrou Kusou** a **Michalom Havranom.**

**19.00 – 20.00 | 2. poschodie**

**Barbora Jurinová & Vladimíra Büngerová: Príbehy sochárok**

Scénické čítanie z autentických dokumentov a zápiskov vystavujúcich autoriek spojené s kurátorským komentárom na výstave Sochárky. Výber osobností česko-slovenského sochárstva.

**19.15 – 20.00 | Berlinka**

**Koncert: Archívny Chlapec**

Slovenský pesničkár Archívny Chlapec predstaví svoj debutový album *Zvery*. Osobná a sugestívna umelecká výpoveď v akustických skladbách ohlodaných na kosť, v ktorých sa budete priebežne nachádzať a znovu strácať. To je „čistokrvné pesničkárstvo“ z debutového albumu *Zvery* od jedného z najpozoruhodnejších objavov minulého roka – Archívneho Chlapca.

**20.00 – 21.00 | Átrium**

**Koncert: Daniel Matej. (Hudba) pre 4 uši**

**VENI ensemble | VENI ACADEMY**

Skladby a fragmenty skladieb Daniela Mateja zaznejú v rozsahu niekoľkých desiatok sekúnd v interpretácii štyroch hudobníkov o. i. vo výťahu Esterházyho paláca. Ceremoniálny začiatok projektu sa uskutoční o 20.00 v átriu paláca.

**21.00 – 22.00 | Berlinka**

**Keď reklama chutí... alebo tie najkreatívnejšie spoty pre dospelých**

**Videoukážky vybral a komentuje Peter Konečný**, šéfredaktor portálu Kinema.sk

Predpolnočný program súvisiaci s výstavou Tekutá múza

V reklamách na alkoholické nápoje sa musia dodržiavať isté pravidlá, ktoré sa síce občas porušia, ale stále platí, že najlepšie reklamy pre dospelých sú tie, ktoré sa u nás nedajú vidieť. Pozývame vás preto na prehliadku dejín spotov komunikujúcich značky alkoholických nápojov, v ktorých nikdy nikto nie je opitý, všetci sa usmievajú a sú šťastní. Svet reklamy, pri ktorom vám možno vyschne v hrdle.

SNG Zvolen | Zvolenský zámok

**Zvolenský zámok** | Námestie SNP 1, 960 01 Zvolen

**Otvorené: 10.00 – 23.00**

**Vstupné: 0,70 € | deti do 15 rokov zdarma**

(zakúpená vstupenka platí na všetky podujatia v rámci programu)

E-mail: [zvolen@sng.sk](mailto:zvolen@sng.sk)

Web: [www.sng.sk/sk/uvod/vysunute-pracoviska/zvolen](http://www.sng.sk/sk/uvod/vysunute-pracoviska/zvolen)

Facebook: <https://www.facebook.com/sngzvolen>

Zvolenský zámok je v súčasnosti najbohatšou obrazárňou na Slovensku. Môžete tu vidieť významnú kolekciu starého umenia od 14. do 19. storočia zo zbierok SNG: gotické polychrómované skulptúry a tabuľové maľby, transfery nástenných malieb z 15. storočia, kolekcie ikonomaľby a kolekciu starého európskeho maliarstva

15. – 18. storočia.

**Program**

**15.30 | Kráľovská sieň**

**Divadlo Zelienka Zvolen: Psíček a Mačička**

Program pre rodiny s deťmi

Známe príbehy z knihy J. Čapka ožijú v podaní hercov divadla Zelienka. Psíček a mačička si niečo chutné upečú, napíšu list, či dokonca poupratujú a  umyjú dlážku. Pritom si budú musieť dávať pozor na tetu domovníčku a zlého psa suseda.

**16.30**

**Ako Psíček a Mačička navštívili galériu**

Workshop pre rodiny s deťmi

**17.00 | 1. poschodie**

**Zamoderuj si s nami**

Staňte sa súčasťou živého vysielania najstaršieho internátneho rozhlasového štúdia INRO Zvolen, ktoré sa bude počas dňa prezentovať na Zvolenskom zámku. INRO si môžete naladiť na www.inro.sk.

**Nová výstava:**

**Otvorený depozitár | Stĺpová sieň**

**Gotické a barokové sochárstvo na Zvolenskom zámku. Intervencia skulptúry 20. storočia**

**16.30**

**Katarína Chmelinová**

Bohatá zbierka sochárstva SNG bude verejnosti sprístupnená v širokom zábere štýlov i námetov formou otvoreného depozitáru. Úvodný výklad kurátorky Kataríny Chmelinovej bude v rámci predstavenej kolekcie koncentrovaný na problematiku u nás mimoriadne rozvinutého barokového rezbárstva.

**19.00**

**Dušan Buran**

Na pozadí menšej kolekcie sôch 14. až 16. storočia v depozitári bude Dušan Buran, kurátor zbierky gotického umenia, prezentovať štýlové princípy a funkcie stredovekej plastiky. Pri tejto príležitosti predstaví tiež profil najbohatšej verejnej zbierky gotického umenia na Slovensku.

**20.30 | Stĺpová sieň**

**Shadows in Movement**

Tanečná improvizácia Denisy Benčaťovej a žiakov tanečného odboru ZUŠ Očová

**21.00 | 1. poschodie – expozícia Európskeho maliarstva 16. – 19. storočia**

**Miroslav Slúka: „Keď páchateľom je maliar“ – forenzné svetlo v reštaurátorskej praxi“**

Reštaurátorskému zásahu predchádza reštaurátorský výskum, pri ktorom sa práca reštaurátora neraz podobá na prácu kriminalistu. Výklad Miroslava Slúku predstaví použitie jednotlivých častí bieleho farebného spektra pri reštaurátorskom výskume. Na vybraných dielach z expozícií SNG si ukážeme, ako sa pomocou forenzných svetiel dajú „vypátrať“ predošlé reštaurátorské zásahy a premaľby, ako i detaily, ktoré sú voľným okom neviditeľné.

**22.00 | Stĺpová sieň**

**Posvieťme si na umenie**

Svetelný workshop

SNG Strážky | Kaštieľ Strážky

**Kaštieľ Strážky** | Mednyánszkeho 25, 059 01 Spišská Belá - Strážky

**Otvorené: 10.00 – 24.00**

**Vstup voľný**

E-mail: [strazky@sng.sk](mailto:strazky@sng.sk)

Web: [www.sng.sk/sk/uvod/vysunute-pracoviska/strazky](http://www.sng.sk/sk/uvod/vysunute-pracoviska/strazky)

Facebook: [www.facebook.com/SNGStrazky](http://www.facebook.com/SNGStrazky)

Kaštieľ Strážky pochádza pôvodne z neskorogotického obdobia, neskôr bol renesančne prestavaný

a v 19. storočí vlastnený rodinou Mednyánszkych. Po roku 1972 bol zrekonštruovaný a priľahlý anglický park z 19. storočia zrevitalizovaný. V súčasnosti sú vo výstavných priestoroch kaštieľa umiestnené stále expozície, približujúce najmä dielo Ladislava Mednyánszkeho (1852 – 1919), kľúčovej osobnosti slovenského maliarstva konca 19. a začiatku 20. storočia, ako aj portrétnu tvorbu na Spiši, zbierky historickej knižnice a mobiliár kaštieľa.

**Program**

**10.00 – 17.00**

**Lektorované prehliadky pre verejnosť v polhodinových intervaloch**

Posledná denná prehliadka kaštieľa s lektorom je o 16.00 h

Na nádvorí animačný program pre deti. V parku za kaštieľom veľkorozmerná šachovnica s figúrkami, nielen pre dospelých.

**15.00**

**Spoznajte barónku Margitu Czóbelovú**

Netradičná prehliadka pre deti spojená s tvorivou dielňou.

**17.00, 20.00**

**Nyuli – Zajko**

Pohybová inscenácia na základe autorskej monodrámy Juraja Baka inšpirovaná denníkovými zápiskami svetoznámeho maliara Ladislava Mednyánszkeho venujúca sa jeho vzťahu k dlhoročnému priateľovi Bálintovi Kurdimu. Inscenácia nie je vhodná pre maloletých návštevníkov.

**18.00, 19.30, 21.00, 22.30**

**Osudy a život rodiny Czóbel**

Netradičná večerná prehliadka, na ktorej sa vydáme po stopách ľudí žijúcich v kaštieli. Počas týchto prehliadok ožijú členovia rodiny Czóbel a vyrozprávajú vám svoj príbeh. Účinkuje ochotnícke divadlo Malý Slavkov. Posledná netradičná prehliadka je 22.30, prehliadky nie sú vhodné pre maloletých návštevníkov.

SNG Ružomberok | Galéria Ľudovíta Fullu

**Galéria Ľudovíta Fullu** | Makovického 1, 034 01 Ružomberok

**Otvorené: 14.00 – 21.00**

**Vstupné: 2 € | deti 0,50 €** | návštevníci od hlavy až po päty oblečení

vo farebnosti obrazov Ľudovíta Fullu – vstup zdarma

E-mail: [ruzomberok@sng.sk](mailto:ruzomberok@sng.sk)

Web: [www.sng.sk/sk/uvod/vysunute-pracoviska/ruzomberok](http://www.sng.sk/sk/uvod/vysunute-pracoviska/ruzomberok)

Facebook: [www.facebook.com/galerialudovitafullu](http://www.facebook.com/galerialudovitafullu)

Galéria Ľudovíta Fullu prezentuje dielo významnej osobnosti slovenskej moderny, nositeľa ceny Grand Prix na Svetovej výstave v Paríži (1937), Ľudovíta Fullu (1902 – 1980). Budova galérie bola postavená za účelom dlhodobého prezentovania a uchovania výtvarného diela Ľudovíta Fullu, ktoré daroval československému štátu. Návštevníci galérie si zároveň môžu prezrieť umelcov ateliér a obývacie priestory. V galérii sa súčasne usporadúvajú výstavy výtvarných diel, kultúrne a vzdelávacie programy pre verejnosť.

**Program**

HRAVO HRA VO FULLOVKE | Program Noci múzeí a galérií zameraný na hru, hračku, hranie

Priebežne prehliadka **expozície diel Ľudovíta Fullu**

a aktuálnej výstavy **Hračka a dizajn v dreve** (10 rokov odboru na ŠÚV v Ružomberku)

**14.00 – 16.00**

**Spoločenské HRY u Fullu**

Hry s výtvarnou tematikou pre všetkých návštevníkov so špeciálnym zameraním na stálu expozíciu pripravené študentkami Katedry výtvarnej výchovy na PF KU v Ružomberku v rámci predmetu galerijná pedagogika v spolupráci s GĽF

**14.00 – 18.00**

**HRAČKOVANIE**

Vyrob si sám HRAČKU na workshope s dizajnérom Michalom Hanulom a jeho študentmi

**16.00 – 18.00, 19.00 – 21.00**

**HRY s obrazmi**

Vytváranie 3D obrazov inšpirovaných dielami Ľudovíta Fullu, tvorivá dielňa pre každého

**18.00 – 19.00**

**Princ z krajiny Čarokraj**

HRA na dobrú noc - interaktívne divadlo pre deti založené na improvizácii podnecuje k spoluúčasti na budovaní príbehu. Réžia a účinkujúci Ján Mikuš

**19.00 – 21.00**

**HRY so svetlom I.**

Workshop – maľované svetielka

**21.00**

**HRY so svetlom II.**

Vernisáž výstavy svetelných objektov od výtvarníkov, študentov, návštevníkov v záhrade galérie

SNG Pezinok | Schaubmarov mlyn

**Schaubmarov mlyn.** | Cajlanská 255, 902 01 Pezinok-Cajla

**Otvorené: 10.00 – 21.00**

**Vstup voľný**

E-mail: [pezinok@sng.sk](mailto:pezinok@sng.sk)

Web: [www.sng.sk/sk/uvod/vysunute-pracoviska/pezinokcajla](http://www.sng.sk/sk/uvod/vysunute-pracoviska/pezinokcajla)

Galéria insitného umenia sídli od roku 1997 v zrekonštruovanom objekte Schaubmarovho mlyna, ktorý je považovaný za najväčší potočný mlyn na Slovensku a za jeden z najväčších mlynov svojho druhu v Európe. Je kultúrnou a technickou pamiatkou reprezentujúcou typ zemepanských mlynov zo 16. až 18. storočia. Nachádza sa tu expozícia maliarskych a sochárskych diel významných slovenských a zahraničných insitných umelcov.

**Program**

**10.00 – 11.30**

**Maľujeme s Marcelkou**

Tvorivá výtvarná dielňa pre deti

**14.00 – 15.00**

**O princoch a princeznách**

Divadlo Agape, bábkoherec Martin Žák

**15.00 – 16.00**

**Ako Marianka plní sny?**

Maľovanie na tvár podľa želania detí

**16.30 – 18.00**

**Ježko a lienka od Janka**

Tvorivá keramická dielňa pre všetky vekové kategórie

**18.00 – 19.30**

**Májové blues**

Koncert Milana Konfrátera

**19.30 – 21.00**

**Keď sa v mlyne zhasína**

Posledný vstup do mlyna